
Činjenica se ponavlja do dosade; Moralka doživljuje tešku krizu. 
Razumljivo jc da se nad pacijenticom nadvijaju zvani i nezvani liječnici. 
Ipak, svim su nezvanim ili samozvanim liječnicima neke teze zajedničke. 
Tako svi naglasuju potrebu da se moralne norme moraju ravnati prema 
evolutivnom karakteru ljudske zbiljnosti. To znači da sc moralna svijest 
mijenja. Dobro ili zlo s moralnog gledišta određuje se prema sredini ili 
civilizaciji kojoj pripadaš, ili s ugla socijalnih posljedica ili prema 
zahtjevu statistike činjenica. Iduči tim putem moralka bi bila efikasna. 
Priznala bi iznimke, jer konkretnost je vrlo različita i komplicirana.* 

Drugi će reći da u određivanju koji je čin dobar ili zao treba gled ati 
da Ii donosi uistinu dobre rezultate ili ne. A to se verificira na iskustvu, 
bilo osobnom bilo kolektivnom, npr. ako spolni akt prije braka može 
učvrstiti u ljubavi, može se i odobriti. Tako i kontracepcija postaje 
prihvatljivom, ako je tako efikasna da može stvoriti harmoniju u braku. 
Isto tako se može odobriti i rastava braka ako partneri u pojedinom 
slučaju u drugom braku mogu naći sebe, razvijati svoju osobnost i si. 
Samo one zabrane imaju mjesta koje su utemeljene na iskustvu, na 
znanosti, na modernim tekovinama kao Sto su: demokracija, sloboda, 
socijalne reforme. Norma je djelovanja: konkretna efikasnost ili uspjeh 
u rješenju konkretne zavrzlame. Nova je moralka efikasna, dinamična, 
konkretna.* 

Kod nas se pojavljuju analogne ideje, iako s drugog aspekta.’ Opća 
je danas tendencija kod onih koji ne stavljaju na prvo mjesto nauča- 
vanje Crkvenog učiteljstva upravo u nekom relativiziranju morala. Pri 
tome ne razlikuju s dovoljno pažnje ono što se ne mijenja od onoga što 
je podložno promjenama, drugim riječima: ne luče konstante od vari¬ 
janti. Ako je istina, a jest, da se mnoge stvari i na raznim sektorima 


1 Ignace Upp, LA MORALE NOUVELLE, 1963, pa Mare Orai$on. UNE MORALE POUR 
NOTRE TEMPS, l%4, i John Giles Milhaven u djelu VERS IfNE NOUVELLE MORALE CATHO- 
LipUE, 1972, i neki dnip, idu skoro istim puiem. Zajedoičko im je neko relativizirai^e morala. 
Zajednički brane izv. »iznimke« kao da su lo neke vrste dispenze koju daje Bos ili bi mogla 
dali Crkva. 

2 J. G. Milhaven osobito insistira oa efikasooati nove moralke i hvata se svim silama 
raznih defekata proilosti da bi iz njih zaključio na iste kao moguće norme u prospeklivnom 
smKru. Imam o njegovu djelu posebnu studiju, i nadam se da ću je prvom prigodom obje¬ 
lodanili. 

3 Crpim ove citate kod nas iz BS br. 4 (1972) str. 381—389. Pisac nastoji tu raspravljati s 
moralno'teolotkom preokupacijom. Ako navodim doslovce piščeve rije^ ne želim uopće rasprav- 

S ti. niti uJazim u pitanje da li i koliko su te riječi odraz piščeve nutrine, uzimam ih kao 
TDulirane. prema tome zaokružena smisla, pa, ako su nepotpuno ili neprecizno formulirane 
želim upozorili na mogućnost krivog lumafenja ili zastranjenja. 

mijenjaju, istina je također da su mnogi elementi koji ne podliježu 
promjenama. Sve istine bliže Kristovu misteriju sudjeluju i u njegovoj 
stalnosti (GS br. 10). 

1. Prilaziti sa znanstvene strane kompleksu ljudske moralnosti, ku¬ 
šati ga proanalizirati, neminovno dovodi do toga da nađeni odgovor u 
isto vrijeme bude znak nekog raskoraka između Crkve i znanosti. »Na¬ 
petost će postajati sve veća. a stav Crkve sve nevjerojatniji« (str. 382). 

Teolog se pomiruje s činjenicom da će uvijek postojati neka dijalek¬ 
tika između nebeske i ovozemne mudrosti (1 Kor 1,19—24; 2, 6—7; Mt 11, 
25 itd.). Konačno, to je onaj predviđeni »znak protivljenja« (Lk 2, 34). 
a to je Kristova osoba i njegova nauka. Međutim, Krist se ne može odre¬ 
ći svoga božanskog poslanja; Crkva se ne može odreći sebi povjerene 
misije. 

Krist je odrješito naglasio da treba propovijedati sve i onako kako 
je on naredio (Mt 28, 20). Tko krivo nauči samo jednu od najmanjih 
zapovijedi bit će najmanji u kraljevstvu nebeskom (Mt 5, 19). U vjeri 
se ne radi o slobodi raznolikih mišljenja obzirom na suštinu same vjere, 
na njezine dogme, temeljne istine, jasno izraženu nauku. Tu ne može 
biti »da« i »ne« (2 Kor 1, 17 si). 

Napetosti će biti i u samom načinu izražavanja, ali Crkva će uvijek 
tražiti ispravno izražavanje, i to; da se izbjegne relativizam — da se 
uzdrži tradicija koja je uzela terminologiju »ex vera rerum creatarum 
cognitione« — da se sačuvaju neki izrazi, od raznih koncila nekako već 
posvećeni. Tako se izražava Crkveno učiteljstvo (Denz 3881 si). 

Crkva zastupa bezuvjetni značaj riječi. Ona nikada ne smije govoriti 
o svetosti, o djevičanstvu, o siromaštvu, o posluhu i o drugim evan¬ 
đeoskim vrednotama drukčije nego je govorio Krist. Istinska se riječ 
vjere poznaje po plodovima kojima vodi. Ne može od Boga doći riječ 
koja navodi vjernike da izgube smisao evanđeoskog odricanja, koja ne 
naviješta spolnu čistoću i si. I Crkva želi da se vjerske istine naviještaju 
bez kolebanja, jer vjera je svjetlo i snaga. Treba odstranjivati od vjer¬ 
nika »hrpu nepouzdanosti, nesigurnosti i sumnja koje zadiru u bit vjere« 
(Pavao VI u Q11INQUE lAM ANNI od 8. XII 1970). 

Izvjesno je da će između Crkve i svijeta uvijek opstojati neka nape¬ 
tost. Ona zna da su pojedinci u Crkvi i kroz prošlost pokazali da su 
nevjerni (GS br. 43). Zna da i danas vlada veliki raskorak između uzvi- 
šenosti Riječi koju naviješta i slabosti svojih propovjednika, učitelja ili 
onih kojima je Riječ povjerena. Te defekte treba liječiti (ist. mj.), jer 
slab vjerski odgoj, krivo iznošenje crkvene nauke, nedosljednost u prak¬ 
tičnom životu uistinu ponekad sakrivaju autentično lice Crkve (GS 
br. 19) ,ali ostaje istina da se teologija temelji kao na vječnom temelju 
na pisanoj riječi Božjoj, nerastavljivoj od svete predaje. 

Kada upiremo prstom na nesuglasje s nekim tobožnjim zahtjevima 
znanosti prije svega moramo biti na čistu da li se doista radi o objek¬ 
tivnim ili samo proizvoljnim prizivima na znanost. Sjetimo se kako su 
mnogi apelirali na znanost da opravdaju abort, kontracepciju i si., ali 
Crkva je odgovorila da ne odstupa od svojih pozicija, jer između načina 
kako ćemo gojiti autentičnu bračnu ljubav i prenositi život ne može 
opstojati kontradikcija (GS br. 51). Tko nalazi kontradikciju, taj ne 
shvaća božanski zakon o načinu prenošenja života. Vjerujem da će i na 

tom području napetost ostati, ali Crkva bi izdala svoju misiju kada bi 
zanijekala vrijednost trajnih normi i popustila ukusu svijeta ili niskim 
ljudskim prohtjevima. 

I ostati će nesuglasje obzirom na ono što je u Crkvi nebitno, akci- 
dentalno, ovisno o raznim okolnostima. Ako se ne razlikuju dva sektora: 
ovaj promjenljivi i onaj nepromjenljivi, nastupit će utrka za »istinama« 
koje sada konveniraju, koje su prolazno korisne, a koje će sutra biti 
nekorisne, pa ih nećemo niti smatrati istinama. U tome raspoloženju 
lako je zapasti u zabludu da Istina ovisi o znanstvenim i tehničkim 
promjenama i onda kada se radi o osnovnim moralnim normama. »Oda¬ 
tle će se početi izvoditi kako ne postoje nikakvi moralni običaji i stavovi 
koji bi se mogli opravdati, a to razara bit i ruši temelje morala, koji je 
postao sociologijom ili higijenom.«’ 

Tu se bez mnogo truda može otkriti još jedan negativan stav nekih 
u odnosu prema Crkvi. Kao što se u prošlosti dešavalo da se branilo 
ponekad i neobranjivo, danas se dešava da se obezvrjeđuje utjelovljena 
Crkva kao da je ona neko grešno tijelo, nedostojna majka, sjena Evan¬ 
đelja i nepodnošljiva institucija. Te optužbe vrlo dobro razumiju protiv¬ 
nici. Oni sc raduju. U tom stavu vjernika oni nalaze opravdanje za svoju 
nevjeru. »Mučno je gledati kako sin daje pljusku materi koja ga je 
nosila u svom krilu« (isti, isto mj., str. 98). 

2. »Ljudi prosuđuju dozvoljenost ili nedozvoljenost nekog čina vo¬ 
deći računa o svim njegovim posljedicama, željenim i neželjenim, po- 
.srodnim i neposrednim« (str. 382). 

Rekli bismo da se ovdje radi o činjeničnom stanju, ili o konstataciji, 
ili utvrđenoj činjenici kojim se kriterijem ljudi rukovode u moralnoj 
kvalifikaciji svakog pojedinog svjesnog čina. Dakle, da se radi o motiva¬ 
ciji obzirom na posljedice, i to na sve posljedice. U teološkom žargonu 
mogli bismo reći da se radi o učincima koje proizvodi čin. Ođmjeruju 
se željeni i neželjeni učinci. Oni posredni i oni neposredni. I, uočivši sve 
te posljedice, prosuđuje se i kvalificira čin kao dopušten ili nedopušten. 

Ako se radi o činjeničnom stanju, tj. ako se time misli reči da se to 
uistinu tako dešava u zbilji, trebalo bi to dokazati, verificirati, utvrditi 
to činjenično stanje na bazi statistike, anketa i drugih metoda egzaktnih 
ili pozitivnih znanosti (ne filozofskih). A ne vidi se uopće ikakva moguć¬ 
nost da se takvo stanje utvrdi, jer toliko tražiti od ljudi izgleda pretje¬ 
rano. Niti — općenito govoreći — ljudi to mogu činiti, niti to čine. Gdje 
im je sposobnost, vrijeme, gdje poznavanje prilika da mogu stvorili 
takav sud? Tko može uistinu predvidjeti sve posljedice svoga čina? 
Kada bi opstojao samo jedan čovjek na zemlji, kada ne bi u svemiru 
vladao zakon interakcije i interdependencije, odnosno kada čovjek u 
svom djelovanju ne bi bio izložen nepredviđenostima, odstupanjima od 
redovitog kursa zbivanja, i kada bi imao dovoljnu moć koncentracije 
možda bi se moglo nešto od te tvrdnje zadržati, ali tu tvrdnju uopćiti, 
generalizirati, zastupati je kao neki zakon i si., ne čini se da je u skladu 
sa znanstvenim dokazivanjem. 

Sto je moralno kvalificiranje? Valoriziranje? To je u krajnjoj liniji 
kreposna postupanje. Uočiti sve okolnosti, odmjeriti sve ZA i PROTIV, 


4 J, GuiMon. STO VJERUJEM, Zagreb 1972. str. 97. 

pa postupiti drukčije značilo bi počinjati neko samoubojstvo vlastitog 
dostojanstva. Kada bi doista čovjek sagledao sve nepoželjne posljedice 
svoga čina, uvidio bi da je najgora posljedica vječno osuđenje. Tko bi 
imao interesa da sagriješi? Ali čovječji se život odvija u znaku neke 
nejasnoče, ambivalencije, pa čovjek đoživljuje neuspjeh, poraz, greške 
i grijehe upravo jer je čovjek: ograničen, nesavršen, počesto površan, 
pod utjecajem emocija, strasti itd. 

Raspravljajući o dopuštenosti ili nedopuštenosli čina boravimo čisto 
na moralnom području. Tražiti čime se pojedinci rukovode ili motiviraju 
u svojim činima znači tražiti »oko duše«, nakane, nevidljive ciljeve. Kako 
dijete dolazi do moralnog kvalificiranja pojedinih čina? Koji je put 
invencije na moralnom području? Opća i svima dostupna empirija će 
vjerojatno bez odlaganja pristati uz ovaj sud: »Više ljudi može doći do 
istine učeći se od drugih, nego pronalazeći od sebe. Više će svaki pro¬ 
nalazač naučiti od drugoga, nego iznaći od sebe...« Mnogo će čovjek 
i sam pronaći ,ali to može biti jedino na bazi »dugog iskustva«.^ 

Prenesimo pitanje na sticanjc moralnih kreposti. Kako se one u 
praksi stječu? Navikom ili privikavanjem. To je očito sredstvo sticanja 
neke umjetnosti ili kreposti. Otud izvire vrijednost zakona, nagrada, 
kazna i si. Možemo li ustvrditi da u tom praktičnom postupanju čovjek 
doista uvijek prosuđuje što je dobro a što zlo osvrćući se na sve po¬ 
sljedice? Nemoguće. Većina ljudi slijedi ono što im donosi sjetilno 
iskustvo, sjetila, šio traže osjećaji, strasti, i upravo zbog loga u među¬ 
ljudskim odnosima ima više nereda nego u odnosima međukezmičkih 
bića. Noosfera u praktičnom djelovanju nema kod ljudi prvu riječ, nego 
niža sfera. Tko je ikada konstatirao ili mogao konstatirati da se ljudi u 
zbilji ravnaju prema zahtjevima objektivnih razumskih zahtjeva?® To bi 
bio neki pretjerani optimizam. 

Kršćanski mislilac ne smije zatvoriti krug ispitivanja posljedicu ili 
učinaka na vremensko-prostome modele. Duhovne, nadnaravne poslje¬ 
dice su mjerodavnije. To nas uči prioritet koji moraju uživati interesi 
duše. Znači da činjenično utvrđene posljedice, koliko su doista utvrđene, 
ne prelaze u aksiome, u norme, u moralne uzore. Poviše činjeničnih 
kriterija treba tražiti one koji moraju rukovoditi ljudskom djelatnošću, 
jer čovjek je pozvan iznad sebe u Nadživot. A kriteriji moralnog kvalifi¬ 
ciranja za ostvarenje toga poziva su različiti od onih kojih se ljudi redo¬ 
vito drže. Teženje prema Nadživotu je zapovijed. Time pod zapovijed 
spada i moralno kvalificiranje pojedinih čina. Čovjek je u kršćanskoj 
atmosferi pozvan da trajno sebe nadilazi, da bude više čovjek, da se 
nekako pobožanstvenjuje. Ali tko može zahvatiti svojim okom te nad¬ 
naravne posljedice čina? I po njima se ravnati? To je dano savršenima, 
a običnim je smrtnicima to trajni ideal, cilj. Prema njemu moraju ići. 
Uvijek bez preuzetnosti. Svjesni svoje slabosti. I zapreka što im stoje 
na putu. 

Koje opće principe ljudi primjenjuju na praksu? Sto ih vodi u 
moralnom valoriziranju pojedinih čina? Bezbrojni motivi, ciljevi. Za 
kojim posljedicama teže? Bezbrojnim. To je nekada korist, nekada na- 


5 S». Toma, IN ETHICAM AD NICOMACHUM ARISTOTEUS, br. 246. 

6 Isti, ! P q. 49, art. 3 ad S. 

sJada, nekada razne duhovne vrednote, nekada čisto grešni motivi. Upra¬ 
vo u tome i jest problem: da se uzmu pred oči one posljedice koje čovje¬ 
ka doista čine čovjekom, krščaninom. Mjerodavne su one posljedice koje 
ga humaniziraju i diviniziraju. Ali općenito se može reći da svatko oda¬ 
bire ono što mu pribavlja neko dobro, što mu donosi neki boljitak, neki 
plus, tj. ono što ZA SEBE smatra dobrim, korisnim. I tako se kriterij 
moralne kvalifikacije ne gubi u nekoj matematici ili proučavanju poslje¬ 
dica (one o nama u većini slučajeva isključivo i ne ovise), nego u 
(iirakciji dobra ili vrijednosti i reakciji s naše strane. Nemoguće je da 
bi netko postupao tako da radi što zna da mu donosi neugodnosti ili 
neželjene posljedice. 

3. »Ljudi su općenito proti rastave braka, ali će je u nekim slučaje¬ 
vima opravdati upravo prema posljedicama koje bi nastale ako do rasta¬ 
ve ne dođe... Na snazi su moralna načela koja iskristalizirano javno 
mišljenje općenito prihvaća, ali dozvoljava veće ili manje iznimke« (str. 
383). Kada se zastupa beziznimnost moralnih normi »konačni je priziv 
uvijek autoritet, uglavnom Objave« (ist. mj.). 

Pitali su Isusa da li je dopušteno otpustiti ženu »barem s nekog 
razloga«. Isus je odgovorio pozivom na praiskonski zakon o jedinstvu 
i nerazrješivosti ženidbe i zaključio je beziznimnom normom: »Sto je 
Bog sjedinio, neka čovjek ne rastavlja« (Mt 19, 6). 

Isusu je bilo dobro poznato da bi u nekim slučajevima rastava 
ženidbe za pojedince značila neke ovozemne probitke. Umnožio bi se, 
recimo, ljudski rod. Supruzi bi uživali veće zadovoljstvo, neku ovozemnu 
sreću. Uza sve to on se priziva na beziznimnu normu. On naglasuje ono 
što ne predviđa nikakve iznimke. Jer u moralnom svijetu manje je važno 
što se događa u ovom ili onom pojedinom slučaju od onoga što se do¬ 
gađa redovito. I prema ovome se stvaraju norme, a ne prema iznimkama. 

I vjernicima je poznalo da bi u kojem slučaju bilo bolje — sudeći 
po ljudsku — da dođe do rastave. Međutim, oni znaju za istinu progla¬ 
šenu od Krista. Oni znaju za zabranu. I oni ne pristaju uz rastavu. Ovo 
nepristajanje uz rastavu nego nastavljanje zajedničkog života, koji je 
težak, oni mogu prebaciti u svijet drugih vrijednosti. I moraju. U tom 
slučaju nastaje kompenzacija. I oni se ne tuže. Ne smiju se tužiti. Jer 
beziznimna norma predstavlja nešto stalno. Božju volju. Prema tome, 
od velike je važnosti znati da li je to iskristalizirano mišljenje mjerilo 
prosuđivanja vjernika ili onih koji ne vjeruju? 

Govori se u tekstu da se beziznimnost morala »uvijek« svodi na 
autoritet, odnosno na Objavu. Je li to doista tako? Ako je to tako, ne 
možemo govoriti o objektivnom redu morala u naravnoj sferi. I oni koji 
ne vjeruju, kao što je bio Aristotel, tvrde da je idejna valorizacija nekih 
čina takva da oni u svom pojmu predstavljaju nešto negativno, defektno 
zlo. Kod njih nije važno kakve posljedice proizvode, niti je važno kada, 
kako, u kojim se okolnostima izvršuju, ti se čini ocjenjuju kao diskva¬ 
lifikacija čovječje humanosti, npr. radovati se tuđem zlu, zavidjeti i si. 
U konkretnoj sferi djelovanja imamo npr. preljub, ubojstvo i druge zle 
čine pa ni kod njih nije važno kako se obavljaju, u kojim okolnostima, 
jer oni uvijek predstavljaju barem neko prividno zlo, grijeh.'' 


7 Isti, kako ad S, br. 329. 

Kako su ljudi došli do općih moralnih načela? »Ljudi intuitivno 
u samom činu spoznaju donekle što odgovara njihovoj naravi, pa se onda 
lijekom stoljeća na temelju iskustava još više uvjere da ravnan je prema 
toj intuiciji savjesti, ima za njih kao ljude dobre posljedice i onda na 
jedan način formuliraju ta pravila ponašanja« (str. 383). 

Vjekovna je istina, kao posjed moralista, da niti je ispravan moralni 
empirizam koji moral svodi na deskriptivno-eksplikativnu znanost koja 
niječe uopće apsolutni moral, niti je ispravan moralni intuicionizam koji 
zastupa neposrednost intuicije a ne osvrće se na iskustvo ni na racio¬ 
nalnu dedukciju iii izvođenje razuma iz premisa. 

Nisu ideje »usađene« ili ulivene, ne, ali je prirođena ili ulivena spo¬ 
sobnost da čovjek, netom uoči što mu odgovara, formulira načelo da to 
lieba činiti, a što mu ne odgovara da treba izbjegavati. A na ovu istinu 
•SU došli istaknuti umovi bez Objave. Nju je zastupao i Aristotel. Ona je 
zahtjev ispravnog mišljenja. Sud, naime, o moralnom valoriziranju je 
istina. Istina je objekt spoznaje, razuma, i to onog praktičnog, dinamič¬ 
nog, vitalnog razuma. Razum prosuđuje proporciju iii neproporciju ono¬ 
ga što čini prema cilju za kojim čovjek ide. Na taj način razum dirigira 
djelatnošću. Ali u tom razumu intuicija je samo jedan element. Ima ih 
više, recimo: zaključivanje, prihvaćanje pouke drugih, tradicija itd. 

I opet treba reći da nisu posljedice jedino mjerodavne. Recimo da 
se pod tim izrazom shvaća »ono što čovjeku odgovara ili ne odgovara«. 
Mjerodavna posljedica na koju se čovjek osvrće i mora osvrtati jest: 
da li pojedini čin odvraća čovjeka od njegove životne punine, od posti¬ 
zavanja životne sreće, od življenja u skladu s naravi, s voljom Božjom 
izraženom ili očitovanom u strukturi naravnih zakona. To je točno. Ali 
bi bilo netočno svesti sve posljedice samo na vremensko-pro.storni okvir, 
jer tada bi se zanijekao opstanak naravnog moralnog zakona. A on po¬ 
stoji. To složno naučava Objava i ljudski razum, teologija i filozofija. 

4. Kako se ruši beziznimnost moralnih normi? Kada se »dozvoljava 
u tim pojedinim slučajevima da se čovjek vlada i suprotno od općenito 
priznate norme ... bude li se on i u tom iznimnom slučaju držao opće 
norme radit će ono što je zapravo gore. A tko će reći da je netko u 
savjesti obvezan da čini ono što je gore?« (str. 383). Više negativnih 
posljedica u tom slučaju rađaju objektivnu normu postupanja proti 
opće norme. 

Prije svega treba biti na čistu da li se tim riječima namjerava istak¬ 
nuti činjenično stanje ili izreći normativan sud. Odmah poslije toga je 
od presudne važnosti odrediti prema ljestvici vrednota STO je ZAPRA¬ 
VO GORE. Jer tko stvari prosuđuje samo jjo ovozemnim vrednotama 
neminovno će doći u sukob s kršćanskim valoriziranjem. Kršćansko će 
valoriziranje stati na prioritetu duhovnih vrijednosti, duhovnog interesa, 
pa će ponoviti onaj QUID PRODEST? (Mt 16, 26). Ako je za kršćanina 
uvijek »gore« i »najgore« naškoditi duši, on ne smije odobriti niti tu 
iznimku. Ako je za razumnog čovjeka nešto u sebi zlo, on uime svoga 
ljudskog dostojanstva mora reći da ga i ta iznimka dehumanizira. I neće 
je prihvatiti, jer je za njega doista ono GORE, i NAJGORE. 

Vratimo se na polaznu točku. Pozitivisti i evolucionisti ukazuju ka¬ 
ko su neki ljudi smatrali da je za njih GORE ne-imati više žena, ne- 


282 



-prinositi ljudske žrtve, ne-ubijati bolesne roditelje itd. Ti su smatrali 
te čine moralnim. Da li su ti čini zli jer vrijeđaju iskristalizirano javno 
mišljenje, ili ga vrijeđaju jer su zli u sebi? 

Da odgovorim na to ponavljam što je rečeno na početku: Treba lu¬ 
čiti konstante (koje sačinjavaju bitnu kvalifikaciju ili predstavljaju što 
je po sebi i uvijek zlo, odnosno dobro) od varijanti (gdje se događaju 
različita valoriziranja). I u spomenutim »iznimkama« radi se o nekim 
pretpostavkama pozitivne, ispravne naravi. Svi koji tako postupaju, tj. 
odobravaju u pojedinim slučajevima te ekscese, ravnaju se po načelu 
da DOBRO ili STO ODGOVARA, TREBA ČINITI. U čemu je defekt? 

Potvrdimo što je rečeno drugom prigodom: Narav ne može doći na 
manje u većini slučajeva, nego samo u iznimnim slučajevima. Prema to¬ 
me reći ćemo i ovako: redovito će dobri čini imati kao posljedice dobre 
učinke, jer se stablo poznaje po plodovima (Mt 7, 16), ali zatajit će u 
manjem broju slučaja. To »zatajit će« mjeri se po zakonu čovječjeg de- 
fektibiliteta i po činjenici oslabljene strukture ljudske naravi uslijed 
iskonskog grijeha. Tako će biti uvijek. 

Kako ljudi dođu do krivih primjena ispravnih općih moralnih nor¬ 
mi? Neki kvare svoje prosuđivanje popuštanjem strastima. Neki stva¬ 
raju zlu naviku, pa ih ona nagoni da stvaraju krive sudove. Na neke dje¬ 
luje okolina. Povlače ih niski, nekontrolirani motivi, slaba intelektualna 
i moralna kultura. 

Moralne norme ne trpe u tim slučajevima nikakve iznimke. One 
ostaju u idejnom stanju formulirane posve ispravno. Cisto. Roditelje 
treba ljubiti. To je norma. Općenita i čista. Sada je pitanje KAKO? U 
izvodu iz gornje norme uvuku se predrasude ili sada spomenuti elementi 
krivog suda, emocija, strasti. I izvod ne može biti ispravan. Primjena 
ili aplikacija norme upada u defekt. Misle da će dokazati ljubav prema 
roditeljima upravo ubijajući ih da im skrate patnje. Očito, kada bi ti 
ljudi sačuvali normu u njenoj beziznimnosti ne bi nikada pristupili kri¬ 
voj primjeni. Kada bi znali da negativne zabrane-zapovijedi obvezuju 
uvijek i svakoga i svagda, nikada ne bi odobrili ni naučavali da se nevi¬ 
noga može ubiti. To znači da im fali spoznaja o beziznimnosti ili apso- 
lutnosti moralne norme. 

Iz ove pogrešne aplikacije čiste i apsolutne moralne norme nije 
dopušteno zaključiti da ne opstoji naravni zakon ili da su apsolutne 
moralne norme iluzija. Zakoni Sto ih izdavaju ljudi podložni su promje¬ 
nama, ali zakon da treba ljubiti roditelje i njemu slični ne trpe načelne 
iznimke u formulaciji, nego zastranjenja nastaju u primjeni. Varijante 
nastaju obzirom na neke izvedene norme npr. da nitko ne smije sebe 
osvećivati. Još češće nastaju varijante u praksi radi krive primjene, ali 
to ne osporava da opstoji apsolutni moral u svojoj načelnoj, idejnoj ili 
općenito normativnoj naravi. Treba dobro razlikovati idejni od praktič¬ 
nog reda, načela i njihovu primjenu, pa će pitanje beziznimnosti biti 
jasnije.* 

5. Da Ii oni koji STVARNO pripadaju Katoličkoj crkvi mogu dopu¬ 
štati spomenute iznimke, npr. iznimku da se u nekim slučajevima rastavi 
brak? »Među onima koji za sebe kažu da su katolici, pa čak i među 


8 Isto mj. br. 1018 si. 

onima koji dosta redovito idu u crkvu, kako pokazuju najnovija istra- 
đivanja, većina je takvih koji dozvoljavaju iznimke od općih načela« 
(str. 384). To ne označuje da su oni nevjernici iJi nekatolici? 

Odmah na početku podvlačim isto. Da li netko dopušta te iznimke 
od općih načela prema objektivnom, idejnom, načelnom valoriziranju, 
ili se poziva na subjektivne motive slabosti, teškoće, neugodnosti, ne¬ 
mogućnosti? O tome ovisi ispravan sud o tim iznimkama. Jer jedno ja 
sigurno: Vjernik zna za apsolutnu zabranu rastave ženidbe i ne može 
a da se na nju ne pozove i da se po njoj kao vjernik ne ravna. Dogodi se 
da civilni zakoni pogoduju rastavama, i u tom slučaju oni se umiješaju 
kao elementi koji su omogućili neispravnu primjenu Kristova apsolut¬ 
nog načela o nerastavljivosti ženidbenog veza. Znači da vjernici u praksi 
krivo zaključuju. Na njih djeluju okolnosti. Time ne obeskrepljuju bez- 
iznimnost normi, nego učvršćuju istinu da je potrebna kultura, znanje, 
odgoj, vjerski duh i druge kvalitete da se shvati kako su vrhovne moral¬ 
ne norme beziznimne. 

Uzmimo nama jedan blizak primjer: o kontracepciji. Neki su mislili 
da se u pojedinim slučajevima može izravno prihvatiti kontracepcija 
da se spase neka viša dobra, recimo: vjernost i intimnost braka. Ti nisu 
lime zanijekali prioritet duhovnih vrednota, ni vječnog spasa. Međutim, 
nisu dovoljno pazili da je norma koja zabranjuje kontracepciju uvijek 
i bezuvjetno valjana. A apsolutno valjani zakon svojom unutrašnjom 
naravi uvijek obvezuje. To je ,rccimo, u na.šem slučaju cijena života i 
zabrana onemogućivanja rađanja života u njegovu potencijalu ili pri¬ 
rodnom procesu. Zastupnici »iznimaka« krivo su izveli zaključke. Krivo 
-SU primijenili premise. Nisu znali da prioritet spada na zabrane ili nor¬ 
me izrečene u negativnom obliku, a da poteškoćama u pojedinim sluča¬ 
jevima treba doskočiti na drugi način, pa i žrtvama ili snošenjem po¬ 
teškoća. Potrebno je znanje, odgoj, poznavanje teologije, nezainteresi¬ 
rano. objektivno promatranje problema, pa će primjena načela biti 
ispravnija. Norma koja zabranjuje atentat na život u njegovu potencijalu 
preča je od norme da treba udovoljiti partneru, pogotovo kada se 
može izbjeći iz situacije drugim putem. A taj drugi put je u slučaju 
obavezan. 

Bez sumnje, to ne znači da će svatko uvidjeti ispravnost ove nauke. 
Ali ona je prikazana od Crkvenog učiteljstva. Ako, dakle, neki vjernik 
neće da to rješenje prihvati, pravo se može sumnjati u njegovu vjernost 
i poslušnost Crkvi. Ako ne sluša Crkve što slijedi? Da nije vjeran član 
te zajednice. Isus je odgovorio preciznije (Mt 18, 17; Gal 1. 9; 2 Iv 9). 

6. Logićno slijedi: »(Božja tajanstvenost) omogućava iskreno pri¬ 
hvaćanje i neshvatljivih zakona, ili barem neshvatljivih primjena mo¬ 
ralnog zakona. Ali samo onda kada su oni apsolutno sigurno objavljeni« 
(str. 384). Traži se apsolutna sigurnost objave. 

Teologija nas uči da u prostor vjere spadaju ne samo one istine 
što su izričitim riječima objavljene, nego i one što su objavljene impli- 
cite ili u drugim istinama. Drugim riječima; Neke su vjerske istine objav¬ 
ljene samo ekvivalentno kao dio u cjelini, ili pojedinačno u općenitom 
ili kao potencijalni dijeloA'i u biti, ili u korelatnoj istini. Rekli bi stari; 
Qui revelat totum, revelat implicite paries. Uz takve istine, prihvaćene 

uime božanske vjere, postoji niz istina što spadaju na prostor vjere 
u ime Crkve ili teologije, i te su istine nekako povezane s objavljenom 
riječi. 

Objavljeno je: NE UBIJ! U tome je sadržana osuda aborta, a danas 
već Pavao VI izvodi i zabranu izravne kontracepcije. Krist je načelno 
odbacio rastavu braka, s bilo kojeg razloga, prema tome nitko nije 
ovlašten da dopušta iznimke. Sto su u stvari iznimke? To bi bila neka 
vrst dispenze ,a dispenze može dati samo zakonodavac, odnosno zako¬ 
nita vlast. Nitko u Novom zavjetu nije primio vlast da u pojedinim slu¬ 
čajevima, zakonito sklopljenu ženidbu pred Bogom, razriješi. 

Je li takva beziznimnost zakona pretjerana? Za perspektivu vjero 
nije nepametna, jer osnovnim zakonima morala ne upravlja čovjek. Ti 
su zakoni u strukturi raznih bića, u našem slučaju u muškarcu i ženi, 
i povezani su s mnogim drugim faktorima npr. s redom u društvu. Vjera 
traži jednostavno prihvaćanje objavljenih istina. Vjera je pokornost, 
žrtva. Ako to nije, nije ni vjera. Ali, niti pojedinac, niti Crkva ne može 
očekivati da će svaka istina biti vlastitim izrazima »apsolutno sigurno 
objavljena«, dovoljno Je da to bude — kako je rečeno — ekvivalentno 
i po smislu, i u tom se slučaju također tvrdi da je ta istina uistinu, 
zbiljski i u pravom smislu sadržana u objavi. 

Crkva je pozvana tumačiti evanđeoski i naravni moralni zakon. Krist 
je apostole postavio za sigurne čuvare i čuvare svega moralnoga zakona. 
I naravni zakon je izraz Božje volje. I njegovo je vjerno vršenje ljudima 
potrebno za vječno spasenje (HV br. 4). Crkva nije začetnica toga za¬ 
kona. Ona ne može o njemu samovoljno odlučivati. »Nikada joj neće biti 
slobodno da proglasi dopuštenim ono što nije dopušteno zbog svoga 
unutarnjeg i nepromjenljivog protivljenja istinskom dobru čovjeka« 
(ist. mj., br, 18). 

Eto, treba gledati ono »istinsko dobro čovjeka«. A istinsko je dobro 
čovjekovo ono što je takvo u perspektivi vrhovnih kriterija dobra i zla. 
Doista, ako promatramo ovog i onog bračnog druga možda bi — sudeći 
prema ovozemnim interesima — za njega bilo bolje da se rastane od 
zakonito uzele žene ili žena od muža, ali ako mu to ne dopušta interes 
duše, njegov vjerski poziv, odnosno prioritet duhovnih dobara, za njega 
nije gore ostati u braku, nego bi bilo gore rastati se od bračnog druga 
proti jasno izražene volje Božje da nitko ne smije proglasiti razjedinje¬ 
nim što je Bog sjedinio. To je, dakle, gledanje na pitanje s čisto vjerske 
perspektive, a s čisto civilne perspektive ili s ugla ovozemnih interesa 
bolje bi bilo da se rastanu. 

No, gledajmo i s te strane pitanje. Promislimo što bi se dogodilo 
kada bi se tako mogle obavljati rastave da se izbjegne onomu što je 
gore u pojedinim slučajevima. Svaki bi se pojedinac, kada mu se prohtije 
mijenjati bračnog druga ili iz manje važnih razloga, na laganu ruku 
mogao prizvati na tu mogućnost i došao bi u pitanje i sam zakon o 
nerazrješivostj braka. A bi li to i s čisto naravnog gledišta bilo dobro 
ili zlo i gore? Kakve bi konačne posljedice uslijedile iz načelno progla¬ 
šene mogućnosti da se u Božjim zakonima daju »iznimke«? 

Potrebno je govoriti s velikom preciznošću, diferenciranjem, kadgod 
.govorimo o tome kako ljudi proglasuju dopuštenim ili nedopuštenim 

čin poslije nego su dobili Jtonačnu bilancu kao pozitivnu, odnosno nega¬ 
tivnu. Najprije treba staviti na čisto što se smatra pozitivnom, što nega¬ 
tivnom bilancom. Odgovor če ovisiti o raznim nazorima na svijet i život. 
Kada su u pitanju vjernici, oni ne samo da znaju da ima u sebi dobrih 
i zlih čina, nego znaju da je najgora bilanca ona koja je negativna u 
svjetlu viših, duhovnih vrednota, te da ne može postojati »iznimka« u 
Božjim i naravnim zakonima bez ovlaštenja Božjega, jer on je jedini 
gospodar tih zakona. 

7. Na koga spada procjenjivanje posljedica? »Koje i kakve poslje¬ 
dice ima neki čin, spada na kompetenciju stručnosti... Ovisi o tome 
hoće U konačna i neformalna bilanca svega biti pozitivna ili negativna, 
moralno dozvoljena ili zabranjena« (str. 385). »Proučavanje i utvrđivanje 
koju vrijednost ljudi, pojedine ideologije, grupe ljudi, kulture... sma¬ 
traju za višu a koju za nižu, spada na znanosti o čovjeku i na sociolo¬ 
giju« (ist. mj.). 

Nema sumnje da znanosti o čovjeku mogu na bazi pozitivne metode 
ranogošta dobra doznati o posljedicama pojedinih čina i o konkretnim 
ljestvicama vrednota po kojima se ljudi ravnaju. Sve je to dobro, kori¬ 
sno, hvalevrijedno. Ali pod jednim uvjetom: Da u svojim izvodima ili 
zaključcima ne pređu na normativno područje. Netom izgovore svoj sud 
odobravanja onoga što se u svjetlu naravnog i Božjeg zakona ne smije 
odobriti, te su znanosti prešle svoje granice. One su postale nezakonito 
autonomne. Barem tako govorimo u granicama vjere, u krugu vjernika 
ili onih koji priznavaju autoritet Objave, činjenično stanje samo po 
sebi ne može predstavljati normu djelovanja, ni kriterij prosuđivanja 
dobra i zla. Ne smije se reći da se »iznimke« dopuštaju, jer iznimke 
može dopustiti samo onaj koji je zakon proglasio ili dobio punomoć 
dispenziranja od obaveze zakona u pojedinim slučajevima. 

8. Iznimnost moralnih normi po nekima se proteže i na šire polje. 
»Crkva je došla u sukob sa ljudskom stvarnošću takvom kakva ona jesi 
u ovom trenutku svog razvoja... Crkva je mijenjala kroz povijest svoju 
ljestvicu vrijednosti, postavlja se pitanje neće li je promijeniti i danas, 
i to tako da njezino prosuđivanje bude bliže općem mišljenju« (str. 387). 
Zašto ne bismo mogli ustvrdili da Crk%-a još uvijek svoju kompetenciju' 
na području vjere i morala krivo shvaća, pa da bi se mogla promijeniti 
»i u određivanju po kojem se sistemu vrijednosti moraju ljudi ravnati 
u prosuđivanju moralnosti svojih čina«? (str. 387—388). Dakako, ako 
se ne radi o izričitoj definiciji, i apstrahirajući od problema što sve 
Crkva može uopće definirati (ist. mj.). 

Nema sumnje da će Crkva u osnovnim svojim gledištima uvijek 
dolaziti u raskorak sa stvarnim stanjem, jer de facto nedosljednosti u 
praksi života biti će uvijek. To je pitanje kukolja i zla uopće u ljudskom 
društvu. Tako je, sablazni će uvijek bili (Mt 13, 38 si; 18, 7). Ako je 
Krist izgovorio »VAE« svijetu radi sablazni, znači da ga je upozorio 
kako se ne smije pomiriti s tom činjenicom, nego nastojati slijediti 
normu da ih ne smije biti, odnosno da se nitko ne upise u uzročnike tih 
defekata ili nedosljednosti u praksi. 

Nikada Crkva nije zagovarala mišljenje da se čovjeka smije lišiti 
njegovih osnovnih ljudskih prava. Nikada Crkva nije zastupala mišljenje 
da se nevina osoba smije pogubiti. Pitanje robova nastojala je rješavati'' 

kako su mogućnosti dopuštale, jer na to je osjećala poziv od Krista i 
apostola (Gal 3, 28). A prema onima koji su za društvo bili pogibeljni 
zastupala je mišljenje koje zastupaju i današnji vlastodršci u svijetu. 
Hoće li Crkva i dalje tako misliti? Bez sumnje, jer kada bi slijedila 
mišljenja svijeta koliko se protive Božjim mislima, izdala bi samu sebe. 
I sv. Pavao je osjećao težinu beziznimnosti i antikonformizma, pa je 
ustvrdio bez kolebanja da, kada bi još nastojao svidjeti se ljudima, ne bi 
bio sluga Kristov (Gal 1, 10). 

Vrlo je pogibeljno tvrditi da je Crkva mijenjala svoju ljestvicu vred¬ 
nota kroz povijest. Ona nema svoje ljestvice vrednota. Njezina je ljestvi¬ 
ca vrednota ona koju je primila od Krista. Spas duše će uvijek ostati 
na prvom mjestu. Poslije toga dolaze sredstva kojima se taj spas omo¬ 
gućava: milost, krepost. Varijante će nastati kada se radi o tome kako 
u pojedinim slučajevima spasiti krepost ili višu vrednotu, ali pri tom 
prosuđivanju ona se rukovodi uvijek istim načelima: Zabrane ili zapovi¬ 
jedi izražene u niječnom obliku obvezuju svakoga, uvijek, svagdje. U 
IX vijeku formulira svoju misao kao i danas; Nitko se ne smije siliti da 
prigrli vjeru (Denz 647). Aleksandar II u XI vijeku poziva da treba tole¬ 
rantno postupati s vjerskim uvjerenjima drugih (Denz 698). Vrijedno je 
čitati humane direktive Inocenta III u odnosu prema Židovima (Denz 
733) itd. I odnos Crkve prema vjerskim obredima Židova bio je uzoran 
(Denz 480), Robove treba pustiti na slobodu, jer to je zahtjev Kristov 
(Denz 668), kako govori Ivan VIII u devetom vijeku. Taj Papa zapovi¬ 
jeda da se tako postupa. Sto sve ne znači da nije, u pojedinim slučaje¬ 
vima, neovlašteno, protupropisno, bilo i odstupanja od tih zapovijedi. 
To nisu bile zakonite dispenze ili priznate iznimke, nego to su jedno¬ 
stavno bile nedosljednosti, nevjernosti, grijesi. Ali u prosuđivanju odgo¬ 
vornosti pojedinaca, pojedinih skupina, pojedinih epoha i si. moramo 
voditi računa o kolektivnoj sugestiji, o moči nekontroliranog javnog 
mnijenja, o socijalnim i drugim prilikama. Ne u svrhu da defekte oprav¬ 
damo ili odobrimo, nego da ih nastojimo shvatiti, a Bogu prepustiti sud. 
Ako i danas ima krajeva u svijetu gdje se djevojka ne pila koga će oda¬ 
brati za životnog druga. Crkva u tome nema ama baš nikakve ingeren¬ 
cije. Hoćemo li joj zamjeriti da silom ne dokida običaje što vladaju i 
kod nekih kršćana na niskoj kulturi, ako djevojke prihvaćaju za životne 
drugove osobe koje im roditelji označe, uvjerene da Bog preko roditelja 
govori? Crkva preko misionara i danas te ljude urazumljuje, ali silom 
ne nastupa. 

9. Crkva je »de facto u sukobu i s iskristaliziranim javnim mišlje¬ 
njem i s općim uvjerenjem o moralnosti ili nemoralnosti pojedinih čina« 
(str. 388). 

Recimo da je to javno mišljenje ili opće uvjerenje u prilog kontra¬ 
cepciji, onoj izravnoj, odabranoj, savjetovanoj, recimo, kada se radi 
da se popusti intimnosti ili da se »spasi« vjernost u braku. Što ćemo 
reći o takvom javnom i općem mišljenju? 

Da ono nije mjerodavno i da ga treba ispravljati. Imamo sličnih 
slučajeva i na drugim područjima npr. na područjima poštivanja tuđe 
imovine, tuđega dobrog glasa, traženja svojih prava, osvete i si. Stari su 
govorili uvijek svježu istinu; Ima izvoda iz osnovnih moralnih načela 
koji su jasni samo mudracima npr. da nitko ne smije vlastitom inicija- 

tivom krojiti pravdu. Kulturno izdizanje je zahtjev dana upravo obzirom 
na ovo krivo shvaćanje ili primjenjivanje osnovnih moralnih normi. 

Pavao VI je imao pred očima tu situaciju. Zaokruženo je uočio čo¬ 
vjeka i njegov poziv u svemiru. Iznio je svoj stav u pitanju tako da je 
ustvrdio beziznimnost obaveze poštivanja prirodnog tijeka u procesu 
oplodnjc-začeća-rađanja. On je pokazao optimizam u pitanju da li je 
današnje javno mišljenje sposobno shvatiti tu nauku (HV br. 12). Ako 
je javno mišljenje i protivno, Crkva odgovara: NON LICET! I uvjerena 
Je da se radi o istinskom dobru čovjeka (HV br. 18). Moralne se norme 
ne reguliraju po pojedinim situacijama, gledajući s ovozemne perspek¬ 
tive što bi bilo dobro ili bolje, nego s perspektive Kristove nauke. »Ni u 
čemu ne umanjiti spasonosnu Kristovu nauku to je najodličniji oblik 
ljubavi prema dušama« (ist. mj. br. 29). 

Da netko može tvrdoglavo misliti protivno ovome kako se izražava 
Crkveno učiteljstvo stvar je jasna, ali za vjernike je put određen. Kada 
Papa i ne govori ex catheđra dužni smo prihvatiti njegovu nauku s po¬ 
štivanjem i u duhu poslušnosti (LG br. 25). U biskupijama biskupi su 
službeni učitelji vjere i njihov intervent treba primiti s analognim osje¬ 
ćajima (LG br. 27). A naši su biskupi odredili da »ako se netko nakon 
stanovitog vremena ne bi htio pokoriti zakonitom crkvenom autoritetu, 
ne bi mogao dobiti odrješenjc« (PORUKA od 18. II 1970, str. 3), Ako 
netko sebe smatra pametnijim od Pape i od biskupa, iako nema za to 
temelja, s njim dijaloga ne može biti. Dolazimo do zaključka da »filiis 
Eccicsiae« tj. onima koji se nazivaju pripadnicima, sinovima Crkve, nije 
dopušteno ići putevima odbačenim od Crkve u pitanjima o regulaciji 
porođaja, odnosno u tumačenju božanskog zakona o pitanju (GS br. 51). 

10. Treba prihvatiti opće mišljenje o pitanju, jer ono je manifesta- 
tivna norma moralnosti. »Opće bi mišljenje bilo neke vrsti manifesta- 
tivna norma moralnosti, ono bi odražavalo a ne konstituiralo ono Sto 
je zbilja naravno, i, dosljedno tome, dobro i istinito« (str. 389). 

Da ispravno opće mišljenje predstavlja neko manifestativno sred¬ 
stvo prosuđivanja moralnosti stvar je van diskusije. Ako je pak to 
mnijenje neispravno (a o lome će prosuditi kompetentan forum, u slu¬ 
čaju moralnog zakona Crkveno učiteljstvo), treba ga ispravljati, jer jc 
deformirano, iskrivljeno. Nije, naime, narav kao takva pouzdano mje¬ 
rilo moralnog valoriziranja, jer je oslabljena iskonskim grijehom, pa je 
potrebno tu narav liječiti, ispravljati (ona stara gratia sanans). Ima 
mnogo više temelja da se goji nepouzdanje u ljudsku narav, nego pouz¬ 
danje. Barem tako govori kršćanska pedagogija i antropologija.® 

Na temelju ovoga Crkva nas uči da je bilo apsolutno potrebno da 
Bog pouči čovjeka u istinama potrebnim za Nadživot, ali da je bilo 
potrebno da ga pouči i u onim istinama vjere i morala do kojih bi se 
i sam mogao vinuti svojim razumom i to upravo radi sadašnjeg stanja 
ljudske naravi koja je oslabljena iskonskim padom (Denz A 4). Tako 
vjera postaje ispravljač i vodič naravnog umovanja. 

Da li će netko prihvatiti ovu nauku Crkve, to je njegovo osobno 
pitanje. Ipak, koliko ne prihvaća, dijalog mora voditi s drugih pozicija. 


9 Isti. I—II q. 109. are. 1 si. 

Snaga argumentiranja mora se, u tom slučaju, tražiti drugim putem, jer 
metoda diskusije mjeri se prema objektu znanosti i slavu onoga s kim 
se raspravlja. U pitanju vjere to je određeno, ali samo za one koji pri¬ 
hvaćaju vjeru sa svim njenim zahtjevima. 

Drugi vatikanski koncil upozorava kako je danas mnogima teško 
harnionički uskladiti »valores perennes« i pronalaske modernih znanosti 
(GS br. 4). Ali naglasuje isti Koncil da je nemoguće da dođe do rasko¬ 
raka između naučavanja vjere i uistinu znanstvene metode, ako se pri 
tome drži moralnih normi (GS br. 36). Ali uvijek Crkva ponavlja isto: 
Područje razumske i vjerske spoznaje razlikuje se po svom objektu, 
porijeklu, cilju (GS br. 59). Zanimljivo je da je Koncil u fus-noti usvojio 
izražavanje P. Gosselin-a, naime da je zadaća Crkve da evangelizira a ne 
civilizira, a, ako ide za civiliziranjem, to čini posredstvom evangeliziranja. 

Vjerujem da svi priznajemo kako je Drugi vatikanski koncil govorio 
jezikom današnjice. Pred očima su mu napreci modernih znanosti. On 
im priznaje zasluge. Pogibelj od prenaglašavanja zasluga tih znanosti 
krije se u sklonosti da se padne u (enomenizam i agnosticizam. To se 
događa netom se metoda tih znanosti svede na vrhovno mjerilo istine. 
Dapače, može se dogoditi da idući tim putem »čovjek bude smatrao da 
je sebi dovoljan pa da mu nije ni potrebno tražiti istine iznad sebe« 
(GS br. 57). Pozivajući teologe da saslušaju glasove novih otkrića, Koncil 
ih upozorava da ne ulaze u nedopuštene nagodbe, nego da uvijek slijede 
beziznimnost vjere i morala, tj. da govore o vjerskim istinama »eođem 
sensu cademque sententia« (GS br. 62). Svi su vjernici, osobito teolozi 
i učenjaci, dužni suditi i tumačiti sve pojave »integro christiano sensu« 
(GS br. 62). 

Problemi što danas muče vjernike i vjerske mislioce na svoj su 
način mučili vjernike prvih vjekova. I Pavlov učenik Timotcj nalazio se 
u sličnoj situaciji. Pavao mu nalaže da Veselu vijest treba propovijedati 
bez obzira na to da li se ona sviđa ili ne sviđa slušateljima. Mjerilo se 
nc nalazi u odobravanju ili ugađanju slušateljima, nego u autentičnoj 
nauci Kristovoj, u interesima spasenja (2 Tim 4. 1—6). I onda je bilo 
vrijeme kada neki nisu podnosili zdrave nauke nego su prema svojim 
strastima nagomilavali učitelje »da im škaklju uši«. 

»A ti budi trijezan u svemu, podnesi patnje, vrši djelo propovjed¬ 
nika Vesele vijesti, ispuni svoju dužnost do kraja« (2 Tim 4, 5). 


SUMMARIUM 

Haud difficulter omnes deviationes quae campum moralem respiciunt 
ad relativismum moralem reduci possunt. Sed ad talem relativismum non 
una patet via. Sunt qui provocant ad mutabilem evolutionem scientiarum 
positivarum. Nec desunt qui ad opinionem multituđinis provocant et »excep- 
tiones« in normis moralibus fundamentalibus introducendas esse đefendunt. 
Nic via in casibus particuiaribus matrimonium etiam ratum et consumma- 
tum dirimi volunt, et đireetam contraceptionem eligere ličite posse censent, 
vitam quoque euthanasia breviorem facere, et ita porro. Valorem enim abso- 
lutum normis moralibus denegant. Auctor huius articuli tum ad S. Scriptu- 
ram, tum ad Magisterium Ecclesiae necnon ad theologorum doctrinam pro- 
vocat, et tales »exceptiones«, quae dispensationes quasi essent, omnino 
respuit, cum ordinis moralis tam naturalis quam evangelicae unus Deus 
auctor existat nec cuiquam licitum manet iura Dei hac in re usurpare. Ordo 
moralis obiectivus etiam hac in quaestione primatum suum obtinere vocatur. 

